<classify> RAIS John Magufuli ambaye ni Mwenyekiti wa Jumuiya ya Maendeleo ya Nchi za Kusini mwa Af- rika SADC ameombwa kuchukua hatua za haraka kukomesha ukatili unaofanywa Afrika Kusini dhidi ya wageni kutoka Afrika. Aidha, viongozi wa Afrika na serikali zao ni vyema wakachukua hatua kukomesha aina hiyo ya ubaguzi unaooneshwa kupitia ukatili, unyanyapaa, vitendo vya kupangwa na ukatili wa kuzaliwa vinavyofanyika nchini humo. Ombi hilo lilitolewa jana jijini Dar es Salaam na mashirika matatu nchini ambayo ni Action For Change ACHA, The Right way TRW na Mtandao wa Mashirika ya Kutetea Haki za Binadamu Kusini mwa Afrika SAHRINGON. Mratibu wa SAHRINGON, Martina Kabisama alisema Afrika Kusini ni miongoni mwa nchi zilizoridhia na kusaini mikataba na mapatano ya kimataifa ikiwemo Mkataba wa Kimataifa wa Kupinga aina zote za ubaguzi. Mkataba mwingine ni juu ya haki za kisiasa na kiraia, mkataba wa kuondoa aina zote za unyanyasaji dhidi ya wanawake. Kabisama alisema mashirika hayo yanatambua kuwa Tanzania ndiyo Mwenyekiti wa sasa wa SADC, eneo ambalo matukio hayo maovu yanatendeka. Tunatumia fursa hii kumuomba Rais Magufuli kuchukua hatua tukiamini kuwa Tanzania ina historia bayana katika kusimamia harakati za ukombozi kwa nchi jirani, tunayo imani na Rais wetu ambaye pia ni Mwenyekiti wa SADC kutumia fursa hiyo kumaliza sintofahamu hiyo pamoja na vituko vinavyoendelea Afrika Kusini kwa sasa, alisema. Alisema mashirika hayo yanatoa wito wa kuwekwa kwa mikakati ya kuvunja minyororo ya utengano wa namna hiyo na unyanyasaji wa aina hiyo ambavyo vyote ni dalili ya kutengana na siyo kuungana kwa Afrika. Alisema pamoja na Rais Magufuli kuchukua hatua, lakini pia viongozi wa Af- rika hawana budi kurejea uongozi uliotukuka yaani uongozi wa pamoja na wa mmoja mmoja, kujiamini na weledi, kutengeneza mitandao na viongozi wengine wa Afrika ili kupambanua vikwazo kwa pamoja na kupambana dhidi ya ubaguzi wa watu wa mataifa unaoota mizizi katika ukanda wa dunia. Kile kilichotokea kwa kaka zetu na dada zetu nchini Afrika Kusini ambapo raia wetu wa Afrika wa damu wanaumia kwa kiwango kikubwa kwa kun- yanyapaliwa utu wao, haki zao za binadamu na fursa ya maendeleo yao ni fedheha kwa wanaotekeleza vitendo hivyo, alisema Kabisama. Alisema kinachotokea nchini Afrika Kusini na sehemu zingine za Bara la Afrika ni la kihistoria am- bako machafuko ya ukatili yameachwa bila kushughu- likiwa na wahusika.Aliongeza kuwa mchakato wa utawala wa walio wengi miongoni mwa jamii ikiwamo watu wa Afrika Kusini umegeuka kuwa kikwazo cha uhuru, usawa na mshikamano, serikali za kidemokrasia ni budi kuona aibu na matukio ya aina hiyo ambayo yanawaacha wananchi katika maumivu makali. Martina alisema uhalisia wa upeo wa matukio ya sasa ya mashambulizi yanatoa mwanya wa utengano na zaidi kusinyaa kwa maende- leo ikiashiria kuongezeka kwa ubaguzi wa utaifa. Naye Mwenyekiti wa ACHA, Justina Shauri alisema ukatili wa kila siku unaoshuhudiwa na wengi nchini Afrika Kusini dhidi ya wanawake, wanaume, watoto na watu wengine wasio na hatia, ubaguzi wa kimfumo, kijamii ni dhahiri kuwa inachangia kuwafanya Waafrika kuwa kama daraja la majonzi na maumivu makali dhidi ya matajiri. Zaidi ya siku nne, vu- rugu zimekuwa zikifanyika Afrika Kusini kwa wenyeji kuchoma mali, bidhaa za wa- geni kwa madai mbalimbali.  <topic>: KITAIFA 